**CONVOCATÒRIA DE CONCESSIÓ D’INCENTIUS A LA CONTRACTACIÓ DE PERSONES JOVES PER PART DE LES EMPRESES O ENTITATS SENSE ÀNIM DE LUCRE DE LA COMARCA DEL BERGUEDÀ, DINS EL PROGRAMA “TREBALL JOVE”**

**1.- Objecte**

L’objecte de la present convocatòria és la regulació de la concessió de subvencions a les empreses o entitats de l’àmbit social sense ànim de lucre del Berguedà, per la contractació de persones joves residents a la comarca.

Aquesta actuació s’emmarca dins el projecte TREBALL JOVE, un projecte impulsat pel Consell Comarcal del Berguedà.

**2.- Règim jurídic**

Constitueix el regim jurídic aplicable la Llei 38/2003 de 17 de novembre. General de Subvencions i l’ordenança de subvencions aprovada pel Consell Comarcal del Berguedà en data 18 de desembre de 2013.

**3.- Entitats beneficiaries**

Poden sol·licitar i/o beneficiar-se de les subvencions les empreses, entitats i autònoms amb domicili social, delegació o centre de treball al Berguedà, sempre que es contractin persones joves residents a la comarca del Berguedà que compleixin els requisits que apareixen al punt 4 de les Bases Reguladores de la Convocatòria.

**4.- Requisits de les persones a contractar i requisits de les entitats beneficiaries**

Els requisits de les persones treballadores a contractar i els requisits de les empreses i entitats beneficiàries de les subvencions seran els que corresponguin a l’article 4 de les Bases Reguladores de la Convocatòria.

**5.- Gestió de les ofertes i contractes de treball**

Les empreses que vulguin optar a les subvencions hauran d’entrar una instància al Consell Comarcal del Berguedà per sol·licitar formalment l’ajut.

Seran elles mateixes qui faran la publicitat de les ofertes, així com el procés de selecció de la persona contractada, que posteriorment hauran de justificar conforme compleix amb els requisits que apareixen al punt 4 de les presents bases.

El Consell Comarcal del Berguedà posa a disposició de les empreses 16.000€ per a la contractació de joves durant el període d’estiu. L’atorgament dels ajuts anirà per ordre d’arribada de les sol·licituds que facin les empreses fins a esgotar el total del pressupost.

**6.- Característiques dels contractes de treball**

Les característiques dels contractes de treball seran les descrites en l’article 8 de la Bases Reguladores de la Convocatòria.

**7.- Termini de presentació de sol·licituds i contractació**

7.1. Termini de presentació de sol·licituds.

L’inici del termini de presentació de sol·licituds serà el dia 15 de Juliol de 2020.

Un cop presentada la sol·licitud, s’atorgarà un període de deu dies hàbils per a esmenar la documentació requerida o aportar els documents preceptius, amb l’advertiment que si no ho fa es considera que desisteix de la seva petició, d'acord amb l‘article 71 de la Llei 39/2015, d’1 d’octubre.

7.2. Contractació.

La contractació vàlida serà aquella realitzada entre els períodes de Juliol a Desembre de 2020.

Aquells contractes emesos amb anterioritat a la data de presentació de sol·licituds, es pagaran si tenen continuïtat durant els mesos que contempla a la convocatòria.

**8. Procediment concessió, pagaments i documentació**

La instrucció del procediment de concessió de les subvencions correspon al President del Consell Comarcal i la resolució es realitzarà mitjançant Acord de Consell de Presidència.

L’article 10 de la Bases Reguladores de la Convocatòria especifica el procediment a seguir i els requisits necessaris, a proposta de l’informe tècnic realitzat pel Departament de Joventut.

L’article 13 de la Bases Reguladores de la Convocatòria especifica el sistema de pagament i la seva justificació.

 **9.- Sol·licitud i documents a aportar**

L’article 11 de la Bases Reguladores de la Convocatòria expliquen la relació de documentació a ser entregada.

En el cas que els documents dels apartats b), f), g), i) i j) ja es trobin en poder del Consell Comarcal del Berguedà, en aplicació del que preveu l’article 28.3 de la Llei 39/2015, d’1 d’octubre del procediment administratiu comú de les administracions públiques, la seva aportació es pot substituir per una declaració de la persona sol·licitant (Annex 5) segons la qual no hi ha hagut modificacions en la data de presentació de la sol·licitud, fent constar el lloc, la data i l’òrgan davant el qual es va presentar la documentació.

En qualsevol moment del procediment, el Consell Comarcal del Berguedà podrà sol·licitar els documents d'aclariment o complementaris que siguin necessaris segons el Programa.

Els sol·licitants podran substituir la presentació dels certificats acreditatius del compliment de les obligacions tributaries amb l’Estat, de les obligacions amb la Seguretat Social i de les municipals per una declaració responsable relativa al compliment d'aquestes obligacions. En aquest cas els sol·licitants hauran d'aportar, en el termini màxim de 10 dies hàbils a comptar des del dia següent al de la notificació de la resolució d'atorgament, els certificats que acreditin la realitat de les dades contingudes en la declaració responsable presentada juntament amb la sol·licitud.

**10. Quantia de la subvenció i despeses subvencionables**

La quantia atorgada per a cada contracte seran publicades a l’article 12 de les Bases Reguladores de la Convocatòria.

**11. Pagament de la subvenció i justificació**

El pagament de la subvenció ve marcat per l’article 13 de les Bases Reguladores de la Convocatòria.

La justificació de la subvenció ve definida per l’article 13 de les Bases Reguladores de la Convocatòria.

L’incompliment de les obligacions en matèria d'informació i publicitat donarà lloc a la revocació d'aquelles accions que no estiguin degudament informades o publicitades.

**12. Les obligacions del beneficiari**

- La subvenció es donarà per acceptada mitjançant una notificació electrònica del Consell Comarcal del Berguedà una vegada s’hagin comprovat i verificat la validesa de la documentació aportada i el compliment dels requisits.

- L'atorgament de les subvencions s'ha d'ajustar al regim d'incompatibilitats vigent, tenint en compte les vinculacions derivades del dret comunitari europeu.

- Acceptar i complir la normativa aprovada pel Consell Comarcal del Berguedà i la restant normativa aplicable.

- Acreditar, amb anterioritat a l’atorgament de la subvenció, que es troba al corrent de les seves obligacions tributaries amb l’ens local corresponent, l'Agencia Estatal d'Administració Tributaria i amb la Seguretat Social.

- Comunicar al Consell Comarcal del Berguedà qualsevol alteració significativa que es produeixi amb posterioritat a l’atorgament (reintegrant els fons rebuts, en el cas de la suspensió de l’activitat) o, en cas que sigui necessària, la corresponent renúncia.

- Col·laborar en les actuacions de comprovació i informació que faci el Consell Comarcal del Berguedà. Per a la seva comprovació, s'autoritza al Consell Comarcal del Berguedà a que obtingui directament l'acreditació del compliment d'aquesta obligació. No obstant això, es podrà denegar o revocar aquest consentiment per mitjà de comunicació escrita en aquest sentit. En aquest cas, deuran de justificar documentalment el compliment d'aquesta obligació davant el Consell Comarcal del Berguedà per mitjà de la presentació de l’alta i els pagaments a la Seguretat Social corresponents a la persona contractada, en el mes catorze des de la data d'alta de la contractació.

- Disposar de la documentació laboral i comptable que pugui ser exigida pels òrgans de fiscalització i facilitar-la per garantir-ne les facultats d'inspecció i control.

- Conservar els documents justificatius de l’aplicació dels fons rebuts, endossos els documents electrònics, mentre puguin ser objecte de les actuacions de comprovació i control.

- Declarar les subvencions rebudes del Consell Comarcal, d'altres administracions o ens públics en el darrer any. Els beneficiaris de subvencions restaran sotmesos a les responsabilitats i el regim sancionador que, sobre infraccions administratives en la matèria, estableix la normativa aplicable en matèria de subvencions. El Consell Comarcal del Berguedà quedarà exempt de les responsabilitats civil, mercantil, laboral o de qualsevol altra mena derivades de les actuacions a que quedin obligades les entitats destinatàries de les subvencions atorgades. El destí de les subvencions no podrà alterar-se en cap cas pel beneficiari.

**13. Documentació d’inici i control de seguiment**

La gestió econòmica d’inici del projecte es durà a terme mitjançant la presentació de la documentació descrita en l’article 11 de les Bases Reguladores de la Convocatòria.

**14. L’anul·lació i el reintegrament**

Sense perjudici de les responsabilitats que s'escaiguin, el Consell Comarcal del Berguedà procedirà a la revocació total o parcial de la subvenció atorgada en els casos d'incompliment que descriuen l’article 14 de les Bases Reguladores de la Convocatòria.

**15. La resolució i el pagament**

La resolució serà notificada als sol·licitants i posarà fi a la via administrativa, contra la qual els interessats podran interposar, amb caràcter potestatiu, recurs de reposició en el termini d'un mes, o recurs contenciós administratiu, o qualsevol altre recurs que considerin convenient per a la defensa dels seus interessos.

**16. Publicitat**

El Consell Comarcal del Berguedà publicarà al tauler d'anuncis, a la BDNS i a la pàgina web.

**17.- Crèdit pressupostari**

L’import total d’aquests ajuts aniran a càrrec de l’aplicació pressupostària 06 337 48000, per import de 16.000€.

La concessió de les subvencions resta condicionada a l’existència de crèdit adequat i suficient en el moment de la resolució d'atorgament.